# data[].attributes.headline
"เกาะพีพี อ่าวมาหยา"

# data[].attributes.body
"เกาะพีพี อ่าวมาหยา"
ล่องใต้ไปเที่ยวไทยมีเฮกันที่เกาะดังแห่งท้องทะเลไทย งดงามด้วยทะเลในสีเขียวมรกตและเวิ้งอ่าวพระจันทร์เสี้ยว “อ่าวมาหยา” เกาะพีพีเป็นที่เที่ยวทางทะเลและจุดดำน้ำชมปะการังที่โด่งดังไปทั่วโลก และจัดเป็นแลนด์มาร์คไทยที่สำคัญอีกแห่ง เมื่อ 16 ปีที่ผ่านมาเกาะพีพีเคยใช้เป็นฉากในการถ่ายทำภาพยนตร์ฮอลลีวูดเรื่อง “ เดอะบีช” ซึ่งหลังจากภาพยนตร์ได้ลงโรง ก็มีนักท่องเที่ยวแห่แหนมาชมความงามที่นี่กันมากขึ้นหลายเท่าตัว ส่งผลให้การไปเที่ยว ไปพักที่เกาะพีพีในปัจจุบันนับว่าสะดวกสบายมาก แถมยังมีโรงเรียนสอนดำน้ำและทัวร์ดำน้ำคอยให้บริการอีกด้วย

# data[].attributes.headline
สวนน้ำ วานา นาวา หัว

# data[].attributes.body
สวนน้ำ วานา นาวา หัวหิน
วานา นาวา หัวหิน สวนน้ำที่ได้รับการออกแบบให้มีความกลมกลืนกับธรรมชาติและถูกสร้างภายใต้แนวความคิด“วอเตอร์ จังเกิ้ล” แห่งแรกในเอเชีย มีการผสมผสานระหว่างความเป็นสวนน้ำและป่าเมืองร้อนเข้าด้วยกัน เนรมิตพื้นที่โล่งใจกลางเมืองหัวหิน 20 ไร่ ให้ปกคลุมไปด้วยต้นไม้ทั้งใหญ่และเล็กกว่า 200,000 ต้น ปลูกแทรกไปกับสไลเดอร์และเครื่องเล่นมาตรฐานระดับโลก 20 ชนิด เพื่อพลิกโฉมนิยามของคำว่าสวนน้ำ รวบรวมสุดยอดความบันเทิงสำหรับครอบครัวและกิจกรรมไลฟ์สไตล์นานาชนิดไว้อย่างครบครัน ตอกย้ำเป้าหมายของวานา นาวา หัวหิน ให้เป็นหนึ่งในจุดหมายปลายทางการท่องเที่ยวของประเทศไทย และส่งเสริมให้เมืองหัวหินเป็นเมืองท่องเที่ยวบนแผนที่ของนักเดินทาง

# data[].attributes.headline
"วัดร่องขุน  สถานที่

# data[].attributes.body
"วัดร่องขุน  สถานที่เที่ยวอันดับต้นๆของเชียงราย"
ถ้ามาเชียงรายก็ควรแวะมาเที่ยวให้ได้ก็คือที่นี่ วัดร่องขุ่น ครับ ผลงานการรังสรรค์สุดวิจิตรงดงามของ อาจารย์ เฉลิมชัย โฆษิตพิพัฒน์ ศิลปินแห่งชาติ นั่นเอง

- วัดร่องขุ่นนี่โดยเด่นจากตัวปูนที่ปลายแหลมๆ พริ้วๆ ซึ่งเป็น เอกลักษณ์ของอาจารย์เฉลิมชัยครับ สาเหตุที่เป็นสีขาวก็เพราะมาจากพระบริสุทธิคุณของพระพุทธเจ้า โดยตัวอุโบสถหลักนั้นเปรียบได้กับพุทธภูมิ ด้านในอุโบสถก็มีผลงานของอาจารย์ทั้งองค์พระประธานและจิตรกรรมฝาผนังด้วยครับ แต่ภายในห้ามถ่ายภาพนะคะ
- การเดินทางมาวัดนั้น อยู่ห่างจากตัวเมืองเชียงรายลงมาทางใต้ประมาณ 12 กิโลเมตร บนถนนทางหลวงหมายเลข 1 พหลโยธิน รอบๆ วัดมีร้านค้า ร้านข้าวเยอะแยะเลย ส่วนค่าเข้าชมสำหรับคนไทยนั้นฟรี ตอนนี้เริ่มเก็บเงินคนต่างชาติคนละ 50 บาทแล้วครับ นอกจากตัววัด ที่ไม่ควรพลาดก็คือแกลอรี่ ด้านซ้ายมือของอุโบสถ ให้เข้าชมฟรีเช่นกันครับ มีผลงานของอาจารย์ ตั้งแต่ 7-8 ขวบ จนถึงปัจจุบันเลย